CELEX: 32016D0529
Language: el
Date: 2016-03-31 00:00:00
Title: Εκτελεστική απόφαση (ΕΕ) 2016/529 της Επιτροπής, της 31ης Μαρτίου 2016, για τον καθορισμό της χρηματοδοτικής συνδρομής της Ένωσης στις δαπάνες τις οποίες πραγματοποίησε η Γερμανία το 2007 για τη χρηματοδότηση των έκτακτων μέτρων που έλαβε για την καταπολέμηση του καταρροϊκού πυρετού του προβάτου [κοινοποιηθείσα υπό τον αριθμό C(2016) 1758]

5.4.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 88/30
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2016/529 ΤΗΣ ΕΠΙΤΡΟΠΉΣ
   της 31ης Μαρτίου 2016
   για τον καθορισμό της χρηματοδοτικής συνδρομής της Ένωσης στις δαπάνες τις οποίες πραγματοποίησε η Γερμανία το 2007 για τη χρηματοδότηση των έκτακτων μέτρων που έλαβε για την καταπολέμηση του καταρροϊκού πυρετού του προβάτου
   
      
         [κοινοποιηθείσα υπό τον αριθμό C(2016) 1758]
      
   
   (Το κείμενο στη γερμανική γλώσσα είναι το μόνο αυθεντικό)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 652/2014 του Ευρωπαϊκού Κοινοβουλίου και του Συμβουλίου, της 15ης Μαΐου 2014, για τη θέσπιση διατάξεων σχετικά με τη διαχείριση των δαπανών που αφορούν, αφενός, τη διατροφική αλυσίδα, την υγεία των ζώων και την καλή μεταχείριση των ζώων και, αφετέρου, την υγεία των φυτών και το φυτικό αναπαραγωγικό υλικό, για την τροποποίηση των οδηγιών του Συμβουλίου 98/56/ΕΚ, 2000/29/ΕΚ και 2008/90/ΕΚ, των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 178/2002, (ΕΚ) αριθ. 882/2004 και (ΕΚ) αριθ. 396/2005, της οδηγίας 2009/128/ΕΚ του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου και για την κατάργηση των αποφάσεων του Συμβουλίου 66/399/ΕΟΚ, 76/894/ΕΟΚ και 2009/470/ΕΚ (1), και ιδίως το άρθρο 36 παράγραφος 4,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 349/2005 της Επιτροπής (2) θεσπίζει τους κανόνες για την καταβολή χρηματοδοτικής συνδρομής από την Ένωση για τις επείγουσες παρεμβάσεις και την καταπολέμηση ορισμένων νόσων των ζώων που αναφέρονται στην απόφαση 90/424/ΕΟΚ του Συμβουλίου (3). Το άρθρο 7 του εν λόγω κανονισμού καθορίζει τα έγγραφα που πρέπει να υποβάλει το κράτος μέλος που ζητά τη χρηματοδοτική συνδρομή από την Ένωση και τις προθεσμίες υποβολής των εν λόγω εγγράφων.
            
         
               (2)
            
            
               Η απόφαση 2008/444/ΕΚ της Επιτροπής (4) προβλέπει τη χορήγηση χρηματοδοτικής συνδρομής από την Ένωση στην Γερμανία για τις δαπάνες που πραγματοποίησε το εν λόγω κράτος μέλος στο πλαίσιο των μέτρων που έλαβε για την καταπολέμηση του καταρροϊκού πυρετού του προβάτου το 2007, σύμφωνα με την απόφαση 2009/470/ΕΚ του Συμβουλίου (5). Επομένως, καταβλήθηκε στη Γερμανία πρώτη δόση ύψους 950 000,00 ευρώ ως τμήμα της χρηματοδοτικής συνδρομής της Ένωσης.
            
         
               (3)
            
            
               Σύμφωνα με την εκτελεστική απόφαση 2011/800/ΕΕ της Επιτροπής (6), καταβλήθηκε η δεύτερη δόση, ύψους 1 950 000,00 ευρώ, ως τμήμα της χρηματοδοτικής συνδρομής της Ένωσης και με την εκτελεστική απόφαση 2014/131/ΕΕ της Επιτροπής (7) καταβλήθηκε η τρίτη δόση, ύψους 1 000 000,00 ευρώ, στο πλαίσιο της χρηματοδοτικής συνδρομής της Ένωσης.
            
         
               (4)
            
            
               Με την απόφαση 2008/444/ΕΚ έχουν τηρηθεί οι απαιτήσεις του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (8), και ιδίως του άρθρου 84.
            
         
               (5)
            
            
               Στις 6 Ιουνίου 2008 η Γερμανία υπέβαλε στην Επιτροπή επίσημη αίτηση απόδοσης δαπανών συνοδευόμενη από οικονομική έκθεση, παραστατικά έγγραφα και επιδημιολογική έκθεση για κάθε εκμετάλλευση στην οποία θανατώθηκαν και καταστράφηκαν ζώα. Η αίτηση αφορά την απόδοση δαπανών ύψους 4 201 179,00 ευρώ. Ωστόσο, μετά τους ελέγχους και τις εξακριβώσεις που πραγματοποιήθηκαν κατά τον επιτόπιο έλεγχο τον οποίο διαχειρίστηκε η αρμόδια υπηρεσία ελέγχου, το ποσό των 239 629,65 ευρώ θεωρήθηκε μη επιλέξιμο για απόδοση δαπανών, σύμφωνα με το άρθρο 5 του κανονισμού (ΕΚ) αριθ. 349/2005.
            
         
               (6)
            
            
               Τα μέτρα που προβλέπονται στην παρούσα απόφαση συνάδουν με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Η χρηματοδοτική συνδρομή της Ένωσης για την κάλυψη των δαπανών που πραγματοποίησε η Γερμανία το 2007 για τη χρηματοδότηση των έκτακτων μέτρων που έλαβε με σκοπό την καταπολέμηση του καταρροϊκού πυρετού του προβάτου ορίζεται σε 3 961 549,35 ευρώ.
   2.   Το υπόλοιπο της χρηματοδοτικής συνδρομής της Ένωσης που θα καταβληθεί στην Γερμανία ορίζεται σε 61 549,35 ευρώ.
   Άρθρο 2
   Η παρούσα απόφαση απευθύνεται στην Ομοσπονδιακή Δημοκρατία της Γερμανίας.
   
      Βρυξέλλες, 31 Μαρτίου 2016.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ L 189 της 27.6.2014, σ. 1.
   
      (2)  Κανονισμός (ΕΚ) αριθ. 349/2005 της Επιτροπής, της 28ης Φεβρουαρίου 2005, για τους κανόνες σχετικά με την κοινοτική χρηματοδότηση των επειγουσών παρεμβάσεων και της καταπολέμησης ορισμένων νόσων των ζώων που αναφέρονται στην απόφαση 90/424/ΕΟΚ του Συμβουλίου (ΕΕ L 55 της 1.3.2005, σ. 12).
   
      (3)  Απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα (ΕΕ L 224 της 18.8.1990, σ. 19).
   
      (4)  Απόφαση 2008/444/ΕΚ της Επιτροπής, της 5ης Ιουνίου 2008, σχετικά με τη χρηματοδοτική συνδρομή της Κοινότητας στο πλαίσιο έκτακτων μέτρων για την καταπολέμηση του καταρροϊκού πυρετού του προβάτου στη Γερμανία το 2007 (ΕΕ L 156 της 14.6.2008, σ. 18).
   
      (5)  Απόφαση 2009/470/ΕΚ του Συμβουλίου, της 25ης Μαΐου 2009, σχετικά με ορισμένες δαπάνες στον κτηνιατρικό τομέα (ΕΕ L 155 της 18.6.2009, σ. 30).
   
      (6)  Εκτελεστική απόφαση 2011/800/ΕΕ της Επιτροπής, της 30ής Νοεμβρίου 2011, σχετικά με τη χρηματοδοτική συνδρομή της Ένωσης στο πλαίσιο έκτακτων μέτρων για την καταπολέμηση του καταρροϊκού πυρετού στη Γερμανία το 2007 (ΕΕ L 320 της 3.12.2011, σ. 49).
   
      (7)  Εκτελεστική απόφαση 2014/131/EE της Επιτροπής, της 10ης Μαρτίου 2014, σχετικά με τη χρηματοδοτική συνδρομή της Ένωσης στο πλαίσιο έκτακτων μέτρων για την καταπολέμηση του καταρροϊκού πυρετού στη Γερμανία το 2007 (ΕΕ L 71 της 12.3.2014, σ. 18).
   
      (8)  Κανονισμός (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (ΕΕ L 298 της 26.10.2012, σ. 1).